**Jonathan lo Calhòc - Tròç 9**

Quan tornèren, que hasè neit. Los auts calhòcs que s'encaravan dab respècte deus son uelhs d'aur de cap a Jonathan pr'amor l'avèn vist desaparéisher de l'endret on èra estancat tan longament immobile.

Ne suportèt pas mei d'ua minuta las soas felicitacions.

— Que sui ací lo navèth vinut ! Que sui un començant ! Que sui jo lo dont a hòrt d'apréner de vosauts !

— Que m'ac demandi, Jon, ce dit Sullivan qui's tinèva au ras d'eth. Apréner te hèi mensh paur qu'a nat auts calhòcs qu'èi encontrat desempuish mila ans.

Lo silenci que devarèt suu petit grop. Jonathan, embarrassat, que's dindolejava d'ua pata sus l'auta.

— Que pòdem d'ara enlà, s'ac desiras, nos méter a trabalhar sus la durada, ce dit Chiang, dinc a sii en capacitat de susvolar lo passat e l'aviéner, e atau lavetz que seràs prèst a enterpréner lo de mau, lo mei poderós, lo mei meravilhós de tots los exercicis. Que seràs prèst a préner lo ton vòu per anar là haut conéisher lo sens de la bontat e de l'amor...

Un mes - o quauque periòde que lo balhava l'impression de correspóner a la durada d'un mes - passèt e Jonathan qu'aprenèva dab ua estonanta celiritat. Qu'avè tostemps hòrt vist prés la leçon deus hèits e adara, vinut lo disciple titolat de l'Ancian en persona, qu'assimilava las navèras nocions com l'auré hèit un ordenator alat.

Vinut lavetz lo jorn on Chiang desapareishut.

Que parlava tranquilament dab eths tots, los exortants de ne jamei acabar la soa perseguida de la coneishença, deu son entrainament fisic, aus sons esfòrç dens l'amira de compréner lo principi invisible de tota vita perfèita. Mentre que parlava, la soas plumas que vinèren de mei en mei estinglantas dinc a tots los calhòcs barrèssin los uelhs de tant qu'èran enlusernats.

— Jonathan - qu'estoren aquí las soas darrèras paraulas - contuna a estudiar l'Amor !

Quan los calhòcs podoren tornar obrir los uelhs, Chiang qu'avè desapareishut.

Au hiu deu jorns, Jonathan que s'espantava de mei en mei a pensar a la Tèrra d'on èra vinut. S'avè coneishut lavetz la dètzau, la centau part de la soa coneishença presenta, quant n'auré enriquir la soa vita ! Que damorava pausat suu sable, en demandar se n'i avè pas un endret là baish un calhòc lutants per escapar a la servituda, n'entervedents eth tanben dens lo vòu un aut causa qu'un mejan de desplacement que permet d'anar cúlher un crostet de pan gitat d'ua barca. Benlhèu n'i avè un aut medís, redusit a la condicion d'hòrabandit per avéder clamat la soa vertat de cap au clan.

Mei jonathan aprenèva a practicar la bontat, mei se presava de compréner la natura de l'amor, mei prohond èra la soa hrèita de tornar sus Tèrra. Pr'amor en despièit deu son passat solitari, Jonathan lo Calhòc qu'èra un apòstol vadut e, per eth, demostrar l'Amor, qu'èra transméter a un calhòc trabucant dens la soletat, en cèrcas de la vertat, un chic d'aquera vertat qu'eth, Jonathan, avè descobèrta.

Lo son amic Sullivan, d'ara enlà adèpte deu vòu a velocitat de la pensada e partisan eth tanben, de l'ajuda aus auts, que's muishava sceptic.

— Jon, qu'èra estat bèth temps a hòrabandit. Percé creids qu'un deus calhòcs qu'as coneishut d'auts còps e t'escotaré adara ? Coneishes l'arreproèr e es vertadièr : Lo calhòc que veid lo mei lunh es lo que vòu lo mei haut. Los calhòcs deu peís d'on vens que s'estancan arrapats au sòu dab crits arraucs e a se tustar enter eths. Que son a mila leguas deu paradís e que n'espèras poder los muishar lo camin ? Jon, ne veden pas mei lunh que lo cap de las pròpias alas ! Rèsta dab nosatis, ajuda los nòstes joens arribants. Que son los sols calhòcs a planar pro haut entà compréner çò qu'as a'us díser...

Que's carèt ua pausa abans d'ajustar :

— Qu'aurés dit se Chiang se n'èra tornat de cap aus sons mondes ancians ? On ne serés uei ?

Aqueth darrèr argument que portèt. Sullivan qu'avè rason. Lo calhòc que veid lo mei lunh es lo qui vòu lo mei haut.